ΓΡΑΠΤΗ ΕΡΩΤΗΣΗ P-3674/00

υποβολή: Herman Schmid (GUE/NGL) προς την Επιτροπή

(22 Νοεμβρίου 2000)

Θέμα: Δημοσιότητα των εργασιών της επιτροπής του άρθρου 133

Ενόψει της διάσκεψης στη Νίκαια έχουνποβληθεί προτάσεις μεταξύ άλλων και για την τροποποίηση του άρθρου 133 της Συνθήκης του Άμστερνταμ. Προβλέπεται ότι το Συμβούλιο θα μπορεί να λαμβάνει αποφάσεις με πλειοψηφία στο πλαίσιο των διαπραγματεύσεων για τις συμφωνίες της ΠΟΕ σχετικά με τα δικαιώματα πνευματικής ιδιοκτησίας στον τομέα του εμπορίου (TRIPS) και τη γενική συμφωνία για τις συναλλαγές στον τομέα τωνπηρεσιών (GATS). Επίσης προτείνεται να διαπραγματεύεται η Επιτροπή μόνη της για όλα τα θέματα στο πλαίσιο της ΠΟΕ. Οι κυβερνήσεις των κρατών μελών μπορούν να παρακολουθούν επιτόπου τις διαπραγματεύσεις και ενδεχομένως ναποβάλλουν τις απόψεις τους στην Επιτροπή κατά τη διάρκεια των διαπραγματεύσεων. Εάν εγκριθεί, σε όλα τα στάδια των διαδικασιών, μία από τις τρεις εναλλακτικές λύσεις, τότε όλες οι διαπραγματεύσεις της ΠΟΕ, και όχι μόνο αυτές που αφορούν καθαρά το εμπόριο αγαθών, θαπάγονται στην αρμοδιότητα της Επιτροπής.

Πολύ σοβαρό ζήτημα αποτελεί η έλλειψη δημοσιότητας και πολιτικού διαλόγου επί του εν λόγω θέματος, έλλειψη η οποία οφείλεται σε μεγάλο βαθμό στο δημοκρατικό έλλειμμα. Μια ομάδαπαλλήλων, η αποκαλούμενη επιτροπή του άρθρου 133, προετοιμάζει / διαχειρίζεται τα εμπορικά θέματα για την Επιτροπή. Είναι σχεδόν αδύνατη η παρακολούθηση των εργασιών αυτής της επιτροπής, δεδομένου ότι οι εργασίες της είναι εντελώς απόρρητες. Θα μπορούσε π. χ. να τεθεί το ερώτημα πόσα από τα βασικά κείμενα που η Επιτροπή είχε στη διάθεσή της για τις διαπραγματεύσεις στη διάσκεψη του Σηάτλ, ήταν άγνωστα, πριν από τη διάσκεψη της ΠΟΕ, τόσο στις κυβερνήσεις των κρατών μελών όσο και στο κοινό.

Ποια μέτρα προτίθεται η Επιτροπή να λάβει για να διασφαλίσει τη δημοσιότητα των εγγράφων τα οποία εξετάζονται στην επιτροπή του άρθρου 133 και σε άλλες ομάδεςπαλλήλων που προετοιμάζουν κείμενα στην Ε.Ε.; Ποιοι κανόνες ισχύουν σήμερα όσον αφορά τη δημοσιότητα των εργασιών της επιτροπής του άρθρου 133;

Απάντηση του κ. Lamy εξ ονόματος της Επιτροπής

(20 Δεκεμβρίου 2000)

Η πρόταση της Επιτροπής για την επέκταση του πεδίου εφαρμογής άρθρου 133, κατά τη Διακυβερνητική Διάσκεψη (ΔΣ), αποβλέπει στο να εξασφαλίσει ότι η Κοινότητα μπορεί να προασπίσει αποτελεσματικά τα κοινά συμφέροντα στο πλαίσιο των διαπραγματεύσεων για το διεθνές εμπόριο.

Παρά το γεγονός ότι η Επιτροπή ενεργεί ήδη ως διαπραγματευτής σε όλους τους τομείς του Παγκόσμιου Οργανισμού Εμπορίου (ΠΟΕ), για την εφαρμογή μιας αποτελεσματικής εμπορικής πολιτικής, είναι ουσιαστική η δυνατότητα λήψης αποφάσεων με πλειοψηφία. Επίσης, συνάδει με την γενική προσέγγιση που έχειιοθετήσει η Επιτροπή και το Κοινοβούλιο ότι η ειδική πλειοψηφία θα πρέπει να αποτελεί τον κανόνα και η ομοφωνία την εξαίρεση.

Η δημοκρατική ευθύνη διασφαλίζεται από τον ρόλο των κυβερνήσεων στο Συμβούλιο, δεδομένου ότι και οι ίδιες είναιπόλογοι στα εθνικά τους κοινοβούλια, κατά την έγκριση οδηγιών διαπραγμάτευσης και τη σύναψη διεθνών εμπορικών συμφωνιών. Ωστόσο, η Επιτροπή συμφωνεί με το αξιότιμο μέλος ότι είναι αναγκαίο να συμπληρωθεί με κοινοβουλευτικό έλεγχο σε ευρωπαϊκό επίπεδο. Επομένως, προτείνει την ουσιαστική ενίσχυση του ρόλου του Ευρωπαϊκού Κοινοβουλίου σε όλα τα θέματα της εμπορικής πολιτικής. Κάτι τέτοιο, θα συντελούσε όχι μόνο στην αύξηση τηςπευθυνότητας της εμπορικής πολιτικής αλλά και στην αποτελεσματικότητά της, καθώς οι εμπορικοί μας εταίροι θα ήξεραν ότι η Επιτροπή διεξάγει διαπραγματεύσεις έχοντας την πλήρηποστήριξη των δημοκρατικά εκλεγμένων εκπροσώπων των πολιτών της Ευρώπης.

Ήδη, στο παρόν νομικό πλαίσιο, η Επιτροπή έχει αναλάβει αποφασιστικά την τόνωση της διαφάνειας και της πρόσβασης του κοινού στη συζήτηση περί εμπορικής πολιτικής. Αυτό ισχύει κατά πρώτο και κύριο λόγο στις σχέσεις μεταξύ Επιτροπής και Κοινοβουλίου.

Ο Επίτροπος Εξωτερικού Εμπορίου και τα ανώτατα στελέχη του συμμετέχουν τακτικά σε κοινοβουλευτικές συζητήσεις που αφορούν όλο το φάσμα των θεμάτων εμπορικής πολιτικής. Η Επιτροπή, επίσης, έχει αναλάβει τακτικό διάλογο με οργανώσεις της κοινωνίας των πολιτών σε θέματα που σχετίζονται με το πλαίσιο του ΠΟΕ.

Όσον αφορά την επιτροπή του άρθρου 133 στην οποία αναφέρεται το Αξιότιμο Μέλος, πρόκειται γιαπο-ομάδα του Συμβουλίου ρόλος της οποίας είναι να συμβουλεύει την Επιτροπή για τη διενέργεια των διαπραγματεύσεων. Συγκεκριμένα, όσον αφορά την πρόσβαση στα έγγραφα του Άρθρου 133, η Επιτροπή θα επιθυμούσε να τονίσει ότι η διάθεση των επίσημων εγγράφων της επιτροπής του άρθρου 133 δενπάγεται στην αρμοδιότητά της, καθώς τα έγγραφα αυτά προέρχονται από την γραμματεία του Συμβουλίου. Όσον αφορά τα έγγραφα που διαβιβάζονται από την Επιτροπή στην επιτροπή του άρθρου 133, η Επιτροπή, στις 20 Ιανουαρίου 2000, απηύθυνε επιστολή, στον πρόεδρο της επιτροπής βιομηχανίας, εξωτερικού εμπορίου, έρευνας και ενέργειας, με την οποία συμφωνούσε να διαβιβάσει στο Κοινοβούλιο σημαντικά έγγραφα που εστάλησαν από την Επιτροπή στην επιτροπή του άρθρου 133, καθώς και άλλες σημαντικές εκθέσεις της Επιτροπής. Έγγραφα πιο ευαίσθητου χαρακτήρα διαβιβάζονται με τον χαρακτηρισμό εμπιστευτικό ή μόνο γιαπηρεσιακή χρήση. Μεγάλος αριθμός εγγράφων, ωστόσο, διανέμονται ως δημόσια έγγραφα και αποστέλλονται στην ιστοσελίδα της Γενικής Διεύθυνσης Εμπορίου.

Στα δημόσια έγγραφα συγκαταλέγεται η πλειονότητα των προτάσεων της Κοινότητας στον ΠΟΕ, καθώς και τα έγγραφα συζήτησης που αφορούν την κοινοτική στρατηγική για το νέο γύρο.

Εν τέλει, αξίζει να σημειωθεί ότι η Κοινότητα πρωτοστατεί στηνποστήριξη μιας πολιτικής που θα βελτιώνει την πρόσβαση του κοινού στα έγγραφα του ΠΟΕ.